هوية مصر
['Meno25', 'MenoBot', 'GhalyBot', 'Raafat', 'الفرعون المصرى*', 'AhmedGamal', '197.133.7.101', '78.101.18.189', 'Sdslkd', 'HitomiAkane', 'M777', 'ZI Jony', 'Enyavar', '109.83.149.130', 'The Eloquent Peasant', 'Redaking', '156.174.62.38', 'Renvoy', '197.163.6.230', '102.45.155.143']
مصـر ظهور اول دولة نظامية متطورة فى التاريخ البشرى بتشتهر مصر بانها اقدم الحضارات وأعظمها على وجه الارض فالانسان المصرى ابتدا بالاستقرار على ضفاف النيل وبدأ يزرع الارض ويربى المواشى ويستأنس الحيوانات من حوالى سنة واتطور المصريين بسرعه وبدأو فى الصناعات البسيطة اتطور النسيج الاجتماعى للمصريين وكو نوا امارات جنب بعضها مسالمه على ضفاف النيل بتتبادل التجاره وسبقت فى الموضوع ده كل بلاد العالم وتشهد على كده حضارة البدارى من حوالى سنة وحضارة نقاده سنة قبل الميلاد سنة قبل الميلاد وحضارة العقرب وكان التطور الطبيعى للامارات دى انها تتحد مع بعضها وفعلا اتوحد الوجهين القبلى والبحرى وبدأ الحكم المركزى واللى ظهر فى بداية عصر الاسرات حوالى قبل الميلاد اتبادلت التجاره مع جيرانها ونشأت فيها الكتابة بالطريقة الهيروجليفيه وقدمت الحضاره المصريه الفرعونيه غير تعليم العالم الكتابه وتقديمها القلم والورق والموسيقى والطب والفلك والهندسة والحساب والكيميا والعمارة معالم ضخمة كتيرة على الارض بتعتبرها كتير من المنظمات الدوليه اللى ليها علاقه بالآثار انها تاريخ ومصدر للحضارة البشرية كلها زى اهرامات الجيزة وأبو الهول وغيره من الاثار العظيمة زى اللى موجودة فى مدينة منف وطيبة والكرنك ووادى الملوك وفيه علم خاص بدراسة آثار مصر اسمه علم المصريات اصل تسمية مصر الاسم الاصلى اللى القدماء المصريين كانو بيسمو بيه بلدهم هو كيميت ومعناه الارض السودا والاسم دا بيرمز للارض الزراعية الخصبة اللى كانت عنصر اساسى فى نشأة حضارة مصر القديمة وكانو بيقارنو الاسم دا بديشيرت الارض الحمرا ويقصدو بيه الصحرا ناس كتيره فاكرين ان اسم مصر هو اصله عربى معناه بلد رغم الاعتقاد ده الا أنه مش الاعتقاد الغالب عندالمؤرخين فالغالب أن اسم مصر بيرجع تاريخه لزمن طوفان نوح عليه السلام هو اسم مش عربى لكنه اسم عبرى بامتياز وعلى حسب الاسطورة التوراتية بيرجع الاسم ده لأبو المصريين هو مصرايم ابن بنصر ابن حام ابن النبى نوح عليه السلام هو مؤسس مصر هو اخو كوش بن حام ابو النوبيين بيرجع نسب مصرايم ابو المصريين لبيصر ابن حام ابن نوح اللى اتجوز بنت الكاهن قليمون وخلفوا مصرايم علشان قليمون الكاهن كان خرج من مصر ولحق بالنبى نوح هو وعيلته وركب معاه السفينة وجو بنته لبيصر بن حام بن نوح فلم خرج نوح من السفينة وقسم الارض بين ولاده كانت بنت قليمون الكاهن ولدت لبيصر بن حام بن نوح ولد سماه مصرايم فقال الكاهن قليمون للنبى نوح ابعت معايا يا نبي الله حفيدى علشان أروح بيه بلدى وأوريه كنوزى وأعرفه بعلومه ورموزه فبعته معاه هو جماعة من اهل بيته وكان لسه صغير فلما قرب من ارض مصر بناله جده الكاهن قليمون حاجه زى البيت من أغصان الشجر وعمله لبس بحشيش من الارض بناله بعد كده فى نفس المكان مدينة وسم اها درسان يعنى باب الجنة فزرعوا وغرسوا الشجر وعم روا الارض فبقى فيه زرع كتير وعمارة وكان اهل مصرايم أقويا أذكيا بسعوا الصخور وبنوا المعالم العظيمه واتجوز مصرايم واحده من عيلة الكهنه فولدت ليه قفطيم على مر الزمن اتجوز قفطيم وخلف اربع ولاد هم قفطريم وأشمون وأتريب وصا فكتروا وع روا ارض مصر وبنوا مدينة سموها نافه ونافه هى من نفر منف ممفيس وكشفوا عن كنوز مصر وعلومها وأثاروا المعادن وعلموا علم الطلسمات ووضعوا علم الصنعة وبنوا على البحر مدن كتير منها رقودة مكان الاسكندرية وكان مصرايم قس ارض مصر بين ولاده فخل لقفطيم من قفط الى أسوان ولأشمون من أشمون الى منف ولأتريب الجرف كله ولصا من ناحية صا البحريه لقرب برقة وقال لأخوه فارق ليك من برقة للغرب فارق يعتبر ابو الافارقة من المؤسسين ليها وبعدين امر مصرايم كل واحد من ولاده قفطيم وأشمون وأتريب وصا ان يبنى لنفسه مدينه فى المكان اللى حدده ليهم مات مصرايم ابن بيصر ابن حام ابن نوح بعد سنه عدت من ايام الطوفان وماعبدش أى صنم وآمن بدين جده النبى نوح انهيار الامبراطوريه المصريه ابتدت الامبراطوريه المصريه فى الضعف بعد موت رعمسيس الحداشر فى لم غزا الليبيين مصر بسبب الاضطراب الحاصل فى أطراف الامبراطوريه المصريه الكبيره نتيجة كترة هجوم شعوب البحر على حدود الامبراطوريه المصريه فى سوريا وشطوط فلسطين فرض سمندس الليبى السلطه على الجزء الشمالى من مصر وخل مدينة تانيس مكان حكمه اما الجنوب فكان تحت سيطرة كهنة آمون فى طيبه اللى اعترفوا بحكم سمندس بالاسم بس وفى الوقت ده دخل الليبيين ضمن قبايل منطقة غرب الدلتا واحتلوها وسيطر أمراء ليبيا على الدلتا تحت حكم شيشنق الاول فى وأسس اسرة بتتسم اسرة بوباستيس اللى حكمت لحوالى سنه لكن بعدين ابتدت سيطرة الليبيين تنقص مع ظهور سلالات تانيه منافسه فى منطقة الدلتا وتهديد اسرة مملكة الكوش النوبه دلوقتى من الجنوب وفى سنة غزا الملك النوبى بعنخى الدلتا وسيطر فى الاخر على الدلتا الا ان النوبيين حافظوا على التراث والثقافه المصريه وماحاولوش يحاربوها او يغيروها ده على العكس الحضارة المصريه الفرعونيه هى اللى أثرت فيهم لدرجة خليتهم يقلدوا العادات والتقاليد والديانات المصريه بيقول الكاتب الامريكى جورج جي ام جيمس فى كتابه الشهير الحضاره المسروقه أنا ازعم لا دا أنا بأكد ان مصر اتعرضت لمحاولات خصاء ثقافى على ايد كل الغزاه فى صراعهم على الفريسه وأزعم ان مصر عاشت فى معزل عنصرى وعانى اهلها من عنصرية شديدة من ساعة سقوط الحضارة المصرية لغاية تاريخ ظهور حركات النهضه الحديثه بقيادة رفاعه الطهطاوى كل الغزاه على مر العصور ناصبوا العداء القاتل للثقافه المصريه العظيمه وجميع الغزاه بدايه من الفرس كان همهم الوحيد تدمير ونهب ثراوت مصر الماديه والروحيه فهما ما استنفزوش ثروات مصر الاقتصادية بس لأ دول نشروا الفساد فى البلد فدمروا البيوت والمؤسسات الثقافية اللى فيها ونهبوا الكتب ودمروا المعابد وحرقوها وأخرسوا الكهنة فى الوقت اللى ماكنتش المعابد المصرية المنتشرة على طول البلاد مركز للعباده وبس لكنها كانت كمان مطبخ للثقافه والتنوير وترسانة هايله من المعلومات والعلم هيا خازنة الوعى الاجتماعى والثقافى اللى بتنور بيه رؤية المجتمع اطاره الفكرى وعلشان كده كانت مستهدفه دايما من الغزاة لتدميرها رغبه منهم فى تدمير منابع الثقافه المصريه السيطره الكامله ومكانش رجالة الدين فى مصر كهنة بس لكن كان ليهم دور امتد لكونهم رجالة علم وصناع المعرفه بكل أشكالها علشان المعرفه كان ليها قدسيه الهيه عصر الاحتلال الفارسى لمصر بيعتبر الغزو الاحتلال الفارسى لمصر من اسوأ اللى اتعرضت له مصر من غزوات فمصر اتعرضت بسبب الاحتلال الفارسى للكتير من الانهيار فى كل المستويات على ايدين الفرس الهمج وقائدهم قمبيز ابن قورش او قمبيز الثانى فقمبيز ده غزا مصر سنة وكان أعد لحملته دى كل اللى قدر عليه من تجهيزات للحرب وأيده اليهود وساعدوه مقابل انه وعدهم ببنا معبدهم فى أورشليم فعمل من فلسطين قاعده علشان يتحرك لمصر وبكده كسب ولاء اليهود وانحاز لقمبيز راجل اغريقى اسمه فانيس كان قائد لفرقة مرتزقة فى جيش مصر ووشى فانيس بخطط المصريين اللى كانو مجهزينها لمقاومة الحمله كمان فاد قمبيز لأنه كان عارف خريطة الصحرا كويس وحافظها ده غير علاقته ببدو سينا اللى خليتهم يمونوه بالماي والسلاح عن طريق الصحرا سياسة الفرس فى مصر قمبيز الفارسى قام من لحظة دخوله مصر بالكتير من الاعمال الهمجيه فبمجرد دخول قمبيز لمنف انتقم منها أشد انتقام فقتل ودبح مصرى انتقام من منف كلها علشان سكان منف كانو قتلوا طقم السفينه الفارسيه اللى كان عدده راجل بعتهم قمبيز لمنف لعرض شروط السلام لكن من وجهة نظر قمبيز ولكنها فى الحقيقه شروط استسلام وعشان كده اهل منف قاموا بقتلهم كلهم فى مدينة سايس قام بعمل متخلف تانى هو كان عايز يبين مدى احتقاره للعادات المصريه فأمر رجالته انهم يطلعو جسم الملك أحمس التانى المتحنط وضربه بالعصيان وان يخلعو شعر جسمه وراسه لكنهم ماقدروش لان الملك كان متحنط تحنيط كويس وكان وقتها لسه محتفظ بجودة التحنيط فأمر بحرقه كنوع من انواع تدنيس الدين والتقاليد المصريه كمان قمبيز قام بضرب معابد هليوبوليس بالحديد والنار وهدمها وحرقها من كل مكان زى ماعمل بالمسلات فهناك اتنين منهم متدمرين تدمير كبير جدا زى ما يحكى لينا هيرودت فى كتبه وسخر من شكل الاله بتاح فى معبده ودخل اماكن ممنوع الدخول فيها الا للكهنه بس وسبب أضرار كبيره فى طيبة وبيقول ديودور ان قمبيز سرق قرص كبير جدا من الدهب من مقبرة أوزمانديس وهى مقبره فى الرمسيوم والقرص ده كان مدون عليه ايام السنه كلها ومعلومات بخصوص ظهور واختفا النجوم وغيره من الظواهر الفلكيه وقام شاحن القرص ده لبلده قمبيز كان عايز يكمل غزواته للنوبه ولكنه اتهزم ورجع وكمل بجيشه من طيبة لغاية الواحات الخارجه ومنها لسيوه لكن فيه عاصفه رمليه ضخمه جدا طلعت فى الصحرا فدفنت الجيش ده كله ومانجاش منه أى حد انتشرت فى الوقت ده اشاعة بين الناس ان لعنة الفراعنه بتلاحق قمبيز وبسبب الحادثه دى وغيرها ابتدا قمبيز يفكر فى الرجوع لبلده ولكنه مات فى الطريق سنة وبيتقال انه انتحر وفى سنة رجع الفرس بحمله تانيه لمصر عن طريق البر والبحر وقدرت تحتل مصر تانى وفضل الفرس محتليين مصر لغاية ما غزاها الاسكندر الاكبر بعد تسع سنين عصر البطالمه غزا الاسكندر الاكبر مصر فى سنة ومالقاش أى مقاومه من الفرس اما المصريين فهللو للاسكندر باعتباره المخلص من الاحتلال الفارسى الهمجى اعتمدت الاداره اللى عملها البطالمة للحكم فى مصر على النموذج المصرى للحكم وخل مدينة الاسكندريه الجديدة هى العاصمه وكان الهدف الأساسى ليها هو عرض قوة وسيادة الحكم اليونانى وبقت مقر للتعليم والثقافه وده عن طريق مكتبة الاسكندرية المشهوره ونورت منارة الاسكندرية الطريق لكتير من السفن التجاريه اللى بتمر على المدينه اعتمدالبطالمه على التجاره والمشاريع اللى بتجيب فلوس كتير زى صناعة ورق البردى اول ملوك الفتره دى كان بطليموس الاول هو كان من قادة جيش الاسكندر الاكبر واخرهم كانت الملكه كليوباترا وابنها بطليموس الخمستاشر قيصرون رغم ان الفتره دى كانت بتتميز بنوع من الازدهار والاستقرار فى مصر الا ان المصريين عانو فيها من التمييز الطبقى والمظالم الماديه وفساد الاداره لغاية ما اتفككت الدوله وضعف الجيش والأسطول ونتيجه للضعف الشديد للجيش والاسطول المصرى فكان من الطبيعى لكدا ولأن مصر مطمع للغزاه على مر الزمان فبدأ يظهر غزو جديد هو الغزو الحكم الرومانى لمصر سنة واستمر حوالى سبع قرون فكان أطـول وأسـوأ فترات تاريخها وأدى لانهيار القوميه المصريه اللى حافظ عليها المصريين بدمهم لآلاف السنين عصر الاحتلال الرومانى لمصر دخل الغزو الرومانى مصر لما اتمكن اكتافيوس من الانتصار على كليوباترا السابعه وانطونيوس فى حرب أكتيوم البحريه فى سنة ومن اللحظه دى لغاية سنة بقت مصر ولايه رومانيه وانتهت دولة البطالمة فى مصر كـان من أطول وأسوأ فترات تاريخها سياسة الرومان فى مصر اعتبر الرومان ومن بداية احتلالهم لمصر على انها هى البقره الحلوب للامبراطوريه الرومانيه وسم وها هم نفسهم سلة غذاء الامبراطوريه الرومانية ده علشان مصر كانت غنيه جدا بالموارد وأهمها القمح اللى كانت مصر مشهوره بيه رغم انها كانت لسه خارجه من احتلال بيقول ألفرد بتلر عن الحكم الرومانى فى مصر ان حكومة مصر الرومية مكانش ليها الا غرض واحد هو انها تنهب وتسرق الفلوس من الشعب المصرى وتد يه كغنيمه لطبقة الحكام واللى كانو من الرومان ومكانتش بتفكر فى حال الناس فى الشارع سواء الماديه او المعنويه فكانوا بيحكموا زى الهمج كل همهم اظهار قوتهم بس بدون أى احساس بالعطف على الشعب المحكوم كمان قام الرومان بتدمير اللى اتبقى من الهويه والقوميه المصريه وده عن طريق محاولة فرض لغتهم وديانتهم وتدنيس مقدسات المصريين فقام الرومان بتحريم اللغه المصريه المكتوبه واعتبروها لغه وثنيه ملوثه وحاولو يفرضو لغتهم المكتوبه وده عن طريق مايسمى باللغه القبطيه والقبطيه هى محاوله لاستبدال الحروف المصريه بالحروف اليونانى والمحاوله دى مالهاش أى دعوى بالمنطوء الفعلى للغه المصريه الموروثه من جدودنا وجات المحاوله دى بعد ما ثـب ـت الرومان رجليهم فى مصر بعد فتره طويلة جدا ابتدت من سنة لغاية سنة وبيقول أنطون ذكري عالم اللغات المشهور فى كتابـه المعـروف مفتـاح اللغـه المصريـه القديمـه بعنوان اللغه القبطيه وكتابتها فى سنة حرم الامبراطور ثيودوس الديانه المصريه الوثنيه اتقفلت المعابد تنفيذا لأمره وبقت الديانه الأرثوذكسيه هى الديانه الرسميه للحكومه وبكده انتهى تماما استعمال الكتابه الهيروجليفيه والديموطيقيه وأخدو الحروف اليونانى وضافو ليها سبع حروف من اللغه المصريه بالخط الديموطيقى علشان مكانش ليها مثيل لفظى فى الابجديه اليونانيه كمان قام المصريين بالكتير جدا من الثورات لأنهم كانو بيتعذبو كتير وبتتسرق موارد بلدهم قدام عنيهم فقامت ثوره فى طيبه بعد كام شهر من الغزو الرومانى ومسك الثوار بالرومان اللى بيجمعوا الضرايب وقامو بضربهم ومات شويه منهم وزحف ليهم الحاكم الرومانى جالوس من الاسكندرية لغاية أسوان وقضى على الثوره ودبح فى الثوار اتكررت الثورات فى الصعيد وفى شمال شرق الدلتا وكان الرومان بيخمدوها واعتبر الرومان مصر هى البقره الحلوب ليهم اللى لازم يستنزفو مواردها ويمصو دمها فبيقول ألفرد ان الروم كانو بيحص لو من مصر جزيه على النفوس وضرايب تانيه كتير جدا فأكيد ان ضرايب الروم كانت فوق طاقة المصريين كانت بتتفرض على الناس بدون عدل وبيقول مؤلفين تاريخ العالم للمؤرخين ان مصر كانت بتضيف لمالية الدوله البيزنطيه مجموعه كبيره من المحاصيل والمنتجات المصريه كانت طبقة الفلاحين المصريين مع حرمانها من كل قوه سياسيه ومن كل نفوذ مرغمه على انها تد جزء كبير من المحصول للدوله الروميه ده غير الضرايب اتحولت ثروة مصر فى الوقت ده للنقصان والخراب ساب الرومان فى مصر جيش من الرومان عدده تلاتين الف عبارة عن تلت فرق وقوات مساعده سيطرة على البلد وقضت على الثورات اللى فيها وحولتها لمزرعه بتمد الامبراطوريه الرومانيه بالفلوس والغله خصوصا القمح لدرجة ان الامبراطور تيبريوس هزأ حاكم من الحكام بعتله الضرايب زياده عن قيمتها السنويه وقال له أنا ول يتك على مصر عشان تقص وبرها مش تسلخ جلدها ورغم ان الرومان عاملو الشعب المصرى على انه شعب مغلوب مقهور وسرقو فلوسهم وخير بلدهم الا انهم فى نفس الوقت اد لليونانيين واليهود امتيازات خاصه فى مصر وحظرو على المصريين كلهم شيل السلاح وبقت عقوبته الاعدام مااكتفاش الرومان بمحالة تحريف اللغه الاصليه للشعب المصرى وفرض بالضرائب وسرقة الناس لكنهم كمان اجبرو المصريين على الدخول فى دين الدولة الرومانيه وهى الديانه المسيحيه الأرثوذكسيه واللى بقت هى الدين الرسمى الوحيد للدوله فى وقت حكم الامبراطور تيودوسيوس الاول اللى أصدر مرسوم بكده سنة كمان طلع مرسومين فى سنة وسنة حرم فيهم كل الديانات المصريه اتعرض المصريين لأشد انواع الاضطهاد فى عهد الامبراطور فوكاس فاشتهر عهد بالمؤامرات وعمليات القتل واتأثرت مصر بكده جدا فاتملت ارض الصعيد بعصابات الحراميه وقطاع الطرق وغزاها البدو والنوبيين واضطربت أحوال مصر السفلى وبقت مكان للفتن والثورات والحروب بين الطوايف وبقت شبه حرب اهلية اما الحكام فكان كل همهم تجميع الفلوس لخازنة الامبراطوريه واتعرضت الامبراطوريه فى الأوقات دى لكارثه كبيره فانهزمت فى البلقان وآسيا الصغرى والشام ودخلتها الجيوش الفارسيه وحاول الفرس انهم يرجعو يدخلو مصر تانى كسرى برويز فى ايام فوكاس ملك الروم بعت كسرى او خسرو أبرويز ملك فـارس جيوشه للشام ومصر فخربوا كنايس القدس كل بلاد الشام وقتلو المسيحيين ودخلو مصر فقتلو من المصريين عدد كبير وسرقو ونهبو كتير زى غيرهم من الغزاه وساعدهم اليهود فى محاربة المسيحيين وتخريب كنايسهم وفى ايام فوكاس قام يوحنا الرحوم بطرك الاسكندرية بادارة مصر عشر سنين ومات بقبرص هو مستخبى من الفرس ففضى كرسى الاسكندرية من البطريركيه سبع سنين لخلو مصر والشام من الروم وكان غزو الفرس للاسكندرية بالظبط سنة وسيطرو على باقى مصر سنة ووصلو لغاية أسوان وفضلو محتلين مصـر حوالى عشر سنين ولما اتولى الملك هرقل حكم روما قدر يتغلب على الفرس وغزا العاصمه بتاعتهم المداين وأجبرهم على الانسحاب من كل الأراضى اللى احتلوها من اسيا الصغرى والشام وخرجوا من مصر سنة وبكده رجع الغزوالرومانى لمصر فى عهد هرقل وفى سنة بعت هرقل الأسقف سيروس cyrus وبقى بطريرك للاسكندريه هو اللى ذكره المقريزى باسم فيرس وذكره غيره باسم قيرس وغير انه كان بطريرك الا انه كمان كان نايب عن هرقل فى حكم مصر كانت الاسكندريه لسه هى العاصمه وصل سيروس للاسكندرية وبدأ اضطهاده للمصريين عشان يرغمهم على اتباع المذهب الملكانى الحكومى فكان عليهم يا اما يختارو بين المذهب الملكانى بنصه او يفضلو محتفظين بالمذهب اليعقوبى وبكده هتكون عقوبتهم الجلد او الموت رفض بابا مصر بنيامين الاعتراف بسلطة البطريرك الملكانى سيروس فاتعرض لاضطهاد كبير اضطره انه يسيب اسكندريه يهرب على صحرة الاسقيط شهات فى وادى النطرون فلقى هناك عدد صغير من الرهبان بعد ما قتل الفرس رهبان كتار فى العشر سنين اللى طلعوا فيها مصر من الحكم البيزنطى فساب بنيامين وادى النطرون راح على الصعيد استخبى هناك بعد ما طلب من اساقفته انهم هما كمان يستخبوا فيه سمعوا كلامه فيه اتبعوا سيروس تحت الضغوط الفظيعه عين هرقل اساقفه ملكانيين فى نواحى مصر اضطهد المصريين اليعاقبه اضطهاد كبير قامت فى مصر موجه من التنكيل الاذلال ماكانلهاش مثيل فى التاريخ هجم البيزنطيين على الكنايس الاديره نهبوا الاوانى المقدسه صادروا الاراضى الممتلكات وجلدوا الاقباط بالكرابيج قتلوهم اعتقلوهم عملوا فيهم كل الفظايع قبض سيروس على مينا اخو بنيامين عذبه بخلع سنانه حرقه بالمشاعل بطريقه مرعبه بعدين حطه فى شوال متعبى بالرمله رماه فى البحر الفتح الاسلامى لمصر على الرغم ان العرب كانو أرحم من المحتلين اللى سبقوهم الا انهم فضلو على نفس منهج المحتلين فى سرقة اضطهاد المصريين وده اللى بيحاول يخفيه العرب ومؤيديهم فى كتب التاريخ لتحسين صورة الاحتلال اظهاره بصوره تانيه الا ان الاجنبى الغريب بيفضل دايما مصلحته على مصلحة ابن البلد فالعرب فضلو يحاولو يدخلو مصر خمس سنين وده علشان الدوله الرومانيه البيزنطيه كانت ميته على مصر اعتبرت ان سقوط مصر من بين ايديها مسألة حياة او موت بالنسبه ليها وبعبارة هرقل لو ضاعت الاسكندريه ضاع ملك الروم ابتدا الفتح الاسلامى لمصر سنة على ايد القائد العربى عمرو ابن العاص وخلا عاصمة مصر الفسطاط بدل الاسكندريه ومعنى الفسطاط الخيمة وفضل الغزو العربى لمصر موجود وبيحكم لغاية سنة لما استقل احمد بن طولون بمصر من الدوله العباسيه اسس الدوله الطولونيه المستقله وان كان فيه بعض المؤرخين القوميين بيقولو ان الاحتلال العربى لسه موجود لكن مش بكيانه انما بفكره وثقافته الرجعيه المتمثله فى الفكر القومى العربى واللى خلا مصريين كتير يفتكرو انهم عرب رغم انهم جينيا وجغرافيا وفكريا وحضاريا مش عرب فالمصرى عمره ماكان بدوى وعمره ماسكن الخيم بالعكس ده المصرى هو انسان صاحب حضاره عظيمه وبنى بايديه شواهد ومعابد وآثار وقصور ضخمه عظيمه بيقف العالم قدامها انتباه وفى بداية دخول العرب لمصر وقف المصريين على الحياد فى حروب العرب بالبيزنطيين الروم ان كان فيه شوية المصريين انضمو للعرب فى الحرب ضد الروم نتيجة التعذيب والاضطهاد اللى عمله الرومان فى المصريين ولما استقر الغزو العربى فى مصر عمل بالظبط زى اللى عمله الغزاه اللى قبله ان كان العرب بيتميزو ببعض الذكاء فهما عرفو ان المصريين مستعصيين على أى احتلال فبدل ما يفرضو ثقافتهم ولغتهم على المصريين فى الاول دخلو عليهم بحجة انهم جايين يحموهم ويحافظو عليهم لكن طبعا بشروط بتتمثل فى الجزيه والضرايب بالظبط زى ماعمل أى محتل لكن بطريقة الخدعه والمكر فالعرب اعتبرو ان مصر هى منجم الدهب للامبرطوريه العربيه الصغيره وبدأو فعلا فى فرض الضرايب على كل المصريين بدون أى استمدح سواء المصرى المسلم او المصرى المسيحى وكمان فرضو الجزيه على المصريين المسيحيين واليهود ده غير تخصيص جزء كبير من محاصيل وغلة مصراللى بتتشحن كل سنه لخازنة العرب فى الحجاز كان من شروط دفع الجزيه بتتاخد منهم الجزية على قد طاقتهم على الفقير دينار وعلى المتوسط دينارين وعلى الغنى دنناير بيقف الذمى بين ايدين عامل الجزيه مذلول فيخبطه العامل بايده ويقوله ادفع الجزيه يا كافر ويطلع الذمى ايده من جيبه وفيها الجزيه يديهاله بذله وانكسار ده غير ان عمرو بن العاص كان عمل معاهده مع سيروس المقوقس تحمى المصريين مقابل انهم يدفعو ضريبه اسمها ضريبة الراس جزيه على الناس الكبيره من المصريين قصاد انه يعفيهم من الخدمه العسكريه مع العرب كانت كل المناصب الكبيره فى مصر فى الوقت ده مقتصرة على العرب والمصريين اللى عارفين اللغة العربيه بس كمان قام العرب بعملية عربنة مصر فبدأوا بفرض اللغه العربيه شويه بشويه فبدأو الشغل بيها فى الدواوين والمصالح الحكوميه كانت مقصوره على المصالح الحكوميه بس لغاية سنة ميلادى لما فرضو اللغه العربيه على مصر كلها وبقت هيا اللغه الرسمى لمصـر فى عهد الوالى الاموى عبد الله ابن عبد الملك واللى ساوم المصريين بين عربنة لسانهم وبين وظايفهم فى الدوله وده أدى لانتشار الاميه بين المصريين بشكل كبير جدا اتدهورت العلوم زى الطب الرياضيات الفلك والعماره غيرها كمان قام القائد العربى عمرو بن العاص بفتح قناة تروجان الواصله بين النيل البحر الاحمر لتسريع عملية نقل الغلة والفاكهه والمحاصيل المصريه لجزيرة العرب وبكده نلاقى ان العرب هما كمان مااختلفوش عن أى محتل فى عملية نهب مصر يقول المقريزى وانحط خراج مصر فى عهد عمرو ابن سعد لنمو الفساد مع الزمان انتشار الخراب فى معظم الارض المصريه وتحت الحكم العربى فضل الوضع زى ماكان فى الفتره البيزنطيه بالنسبه لملكية المصريين لأرضهم فكان من الممكن السماح للمصرى بانه يتملك حتة ارض لكن بشرط هو انه يدفع ضريبه عن الارض بانتظام ده غير ضريبة الراس حال المصريين تحت الحكم العربى العباسى فى بدايات العصر العباسى اتحسنت أحوال المصريين عن اللى كانت فيه ايام الامويين اللى ارهقوهم بالضرايب ففى ايام الأمويين قام الخليفه الأموى التامن عمر بن عبد العزيز حكم بفرض ضريبة راس جزيه على المصريين المسيحيين الاموات بيدفعها عنهم قرايبهم اللى عايشين الخليفه العاشر هشام بن عبد الملك حكم زاد الضرايب بعد ما نصحه والى خراج مصر عبد الله ابن الحبحاب بأن مصر بتحتمل زياده فى ضريبة الخراج فزاد الضريبه قيراط على كل دينار فانتفض المصريين المسيحيين وثارو عليه فى كور تنوديمى قربيط طرابيه كل الحوف الشرقى فبعت لهم الوالى الأموى الحر بن يوسف جيش يحاربهم واللى قتل اعداد كبيره منهم بعدها انتشرت الثوره فى الصعيد كله فبعتلهم الوالى وقتها حنظله ابن صفوان جيش وعمل فيهم اللى عمله اللى قبله نهاية الاحتلال العربى انتهى الحكم العربى الغازى لمصر بنهاية الحكم العباسى رغم ان حكام مصر فى الفتره الجايه مكانوش حكام مصريين الا ان مصر كانت مستقله ومستقره شويه اتوقف نهب الغله المصريه وشحنها بره مصر اتوقفت عملية فرض لكتير من الضرايب واستمرت الفتره دى مابين الدوله الطولونيه لغاية وقوع الدوله المملوكيه سنة وبداية ظهور مستعمر جديد اسمه الدولة العثمانية الاحتلال العثمانى لمصر بدأ الغزو العثمانى لمصر نتيجة ضعف المماليك اللى حكمو مصر وانشغالهم بالصراعات اللى بينهم وبين بعض ده غير اعتمادهم على الأسلحه التقليديه العاديه بدون اهتمامهم بتطوير الجيش ابتدت محاولات العثمانيين التراكوه غزو مصر فى عهد السلطان الغورى حاول السلطان الأشرف طومان باى اللى جه بعد الغورى انه يتصدى للعثمانيين لكن الجيش مكانش قادر على الصمود نتيجة تشتته فى الشام بسبب معركة مرج دابق فانهزم فى معركة الريدانيه رغم ان السلطان الأشرف طومان باى حارب ببطوله رغم هزيمة الجيش الا انه مااستسلمش فضل يحارب يقاوم لأخر لحظه ودخل العثمانيين مصر احتلو القاهره فى يناير بكده اتحولت مصر من دوله مستقله لولايه عثمانيه بيحكمها السطان العثمانى من استنبول عن طريق نايب ليه بيسكن فى قلعه وكان اول الولاه العثمانيين لمصر هو خاير بك اللى عينه السلطان سليم الاول وآخرهم كان سيد باشا ابو بكر الطرابلسى بكير نهب العثمانيين لمصر وتغيير ثقافتها عمل الغازى الجديد نفس اللى عمله المحتلين اللى كانو قبله فىرمصر فقاموا بدخول الأحياء زى حى الأزبكيه وقامو بخلع الابواب الشبابيك الحديد وسرقوها وحط وها على الجمال باعوها قعدو يخوفو الناس يخطفو الستات الصبيان قتلو الناس فى الشوارع ليل نهار لتوطيد حكمهم وبكده انتشر الرعب بين المصريين فراح امين قضاة مصر مع الامير قايتباى لخاير بك فى القلعه حكوله على اللى بيحصل فنادى خاير بك فى القاهره بمنع خروج الستات الصبيان والبنات من بيوتهم ان الدكاكين الأسواق تتقفل من بعد المغرب ان الناس مايمشوش فى الشوارع بعد المغرب نهب العثمانليه الغلال عشان يأكلوا بيه حصنتهم فبقت الناس مش لاقيه العيش دخلوا القرى سرقوا مواشى طيور الفلاحين بيحكى ابن اياس اللى عاصر الأحداث ان عساكر العثمانيه كانو جيعانين نفسهم قذره وعندهم حقاره زايده فى نفوسهم قلة دين كانو همج زى البهايم كمان فضل الاتراك يحاولو يغيرو فى الهويه والعادات المصريه وبطريقه منهجيه ففى نوفمبر طلع خاير بك قرار بمنع خيال الضل الغنا فى الشوارع منع زفة العرسان بعد العشا منع فتح الاسواق بعد المغرب وقف تفريق اللحوم فى عيد الأضحى على الجنود الفقها الموظفين زى ما كان الحال بالظبط فى وقت الدوله المملوكيه بكده ابتدت مباهج مصر اللى اتميزت بيها عن كل البلاد فى الاختفا بيقول ابن اياس فى الموضوع ده وصار على الوجوه خمدة وموقفتش عملية عثمنة مصر تغيير العادات المصريه على اللى فات وبس ففى نوفمبر وصل مندوب من السلطان العثمانى معاه أرطال بأطوال وأوزان غير اللى كانت مستعمله فى مصر اتنادى فى القاهره بأن الأطوال الأوزان العثمانية دى قد اتحطت بدل الأطوال الأوزان المصريه ان لازم على التجار البياعين ان يسمعو الكلام وينفذو الأوامر مايتعملوشى بغير الأطوال الأوزان دى ان اللى حايخالف الاوامر دى هيتشنق على باب دكانه بكده غير الأتراك نظام الأطوال المكاييل فى مصر كمان كمان فرض العثمانليه ضريبه على الجواز الطلاق على اليسق العثمانى فبقت ناس كتيره لا قادره تتجوز لا تطلق من كتر المصاريف بيقول ابن اياس فصار الذى يتزوج او يطلق غرامته نحو اربعة أشرفية فامتنع الجواز والطلاق فى تلك الايام وبطلت سنة النكاح الامر لله فى ذلك كمان غير قاضى العسكر التركى قوانين الجواز المهر الصدقه فى مصر بطريقه مجحفه فى حق الستات عشان تبقى متدوره مع فكر وثقافة الأتراك بعد ما كانت الست المصريه محترمه موقره فى العصر المملوكى لدرجه أنها كانت بتدهش الأغراب لدرجه ان الست كانت وصلت لمنصب سلطانه الا انها عانت من القهر والذل على ايد المستعمر التركى فى يونيه بعت خاير بك قاضى العسكر التركى المناديه ينادوا بالتركى العربى فى شوارع القاهره ان خروج الستات للأسواق اتمنع بتاتا مصرح بس للعجايز ان ممنوع على الستات انهم يركبوا حمار متأجر ان الستات اللى حا يعصوا الأوامر حا يتضربوا يتربطوا من شعرهم فى ديل حصان يتلف بيهم فى شوارع القاهره بعدها بكام يوم اتعدل القانون بمنع الستات من الخروج من البيوت مش بس من روحان الأسواق من ركوب الحمير المتأجره ان لو مكارى ركب ست على حماره حا يتشنق وبكده اتعرضت الست المصريه زيها زى الراجل لكتير من الذل بعد ما كان ليها مكانه وأهميه كبيره المجتمع المصرى فبيقول المؤرخ ابن الحاج ان الست المصريه كان ليها مكانه محترمه فى المجتمع المصرى كانت هى المسئوله عن بيتها بتديره من غير تدخل الراجل ومن أسامى الستات اللى كانت منتشره أياميها أسامى زى ست الكل ست الناس ست الخلق سقوط السيطره العثمانية على مصر وفضلت مصر مجرد ولايه تابعه للدوله العثمانيه لغاية ما اتولى محمد على باشا حكم مصر واستقل بيها لحد ولو مكانش استقلال تام الا ان عمليات نهب مصر وخروج خيرها لغير المصريين اتوقفت فى عهده وقدر محمد على باشا انه يفهم أهمية مصر بذكائه فبيقول ان المصريين مش فاهمين قيمة نفسهم ولا قيمة بلدهم مصـر خاض محمد على فى بداية حكمه حرب جوانيه ضد المماليك والانجليز لغاية ما سيطر على مصر تماما وبعدين خاض حروب بانيابه عن الدوله العثمانيه فى جزيرة العرب ضد الوهابيين وضد الثوار اليونانيين الثايرين على الحكم العثمانى فى الموره كمان وسع دولته فى الجنوب بضمه للسودان وبعد كده اتحول لمهاجمة الدوله العثمانيه نفسها فحارب جيوشها فى الشام والأناضول وقضى عليهم وكان هيخلص على الدوله العثمانيه كلها لولا ان ده اتعارض مع مصالح الدول الغربى زى انجلترا وفرنسا اللى وقفت محمد على وأرغمته انه يتنازل عن معظم الأراضى اللى ضمها وفى فى فترة حكم محمد على قدر ان ينهض بمصر عسكرى وتعليمى وصناعى وزراعى وتجارى وده خلا من مصر دوله كبيره ومهمه فى الفتره دى لكن الحاله دى ماستمرتش بسبب ضعف خلفه اللى جم بعده وتفريطهم فى اللى حققه من مكاسب بالتدريج لغاية ما وقعت دولته فى يونيه سنة اتلغت الملكية واعلنت الجمهوريه فى مصر الاحتلال الانجليزى لمصر كانت اول محاوله لبريطانيا فى احتلال مصر سنة لما بعتت انجلترا حملة فريزر لكنها اتهزمت قدام مقاومة الشعب المصرى وفى سنة انتهزت بريطانيا فرصة أحداث الثورة العرابية وقدرت تحتل مصر لغاية ما حصلت مصر على الاستقلال الاسمى بس فى تصريح فبراير وطلع دستورها سنة كان الاستقلال ده ماهو الا استقلال شكلى بس علشان بريطانيا فضلت محافظه على وجودها العسكرى فى مصر كمان أحتفظت باشرافها على الكتير من المجالات اللى بتخص مصر وفى الفترة الملكية فى مصر والمصريين القوميين فضلو مصممين على انهاء اللى اتبقى من الوجود البريطانى فى مصر وكان الانتهاء الحقيقى للاحتلال الانجليزى لمصر سنة وبكده ولاول مره ومن عهد الأجداد الفراعنه رجعت مصر لحضن المصريين ليحكمها المصريين لكن للأسف مش بصوره كامله وده علشان الحكام اللى حكمو مصر فى الفتره اللى بعد الملكيه على طول اعتنقو فكر القوميه العربيه واللى جر مصر لحروب بره مصر علشان خاطر دول تانيه خارجيه زى اليمن وفلسطين وغيرها والاهتمام بالقضايا الغير مصريه واللى انتهت بغزو اليهود لسيناء ودخلت مصر مرحله تانيه من عدم الاستقرار السياسى والاقتصادى والاجتماعى بعد ما كانت مصر هتدخل عصرها الدهبى الريادى والقائد للعالم كله زى ماكانت فى عهد العصر الفرعونى نهب الانجليز لمصر بكل تاكيد ان المحتل الانجليزى عمل بالشعب المصرى نفس اللى بيعمله أى محتل غريب فى سرقة البلد ونهب ثرواتها واذلال شعبها فالمصريين شافو أبشع المحن وعاشو فى ذل واستعباد بعد ما خرجو من تاريخ اجدادهم الفراعنه اللى حكمو العالم وأخضعوه لارادتهم وبعد مااعتنقو قومية المحتل الغريب ومن ضمن اللى عمله الانجليز من نهب لخير مصر انهم قامو بسرق القطن المصرى صاحب النوعيه الممتازه والمشهور عالميا بجودته وشحنوه لمصانع النسيج فى مانشستر ورجعو صدرو المنسوجات للمصريين تانى بأسعار عاليه جدا كمان عمل الانجليز تغيير اجتماعى نشأ عنه ظهور شريحه من المثقفين والرموز السياسية ورجال الاعمال وأصحاب الاراضى مرتبطين بالانجليز وبأفكارهم وارتبطت مصالحهم بمصالح الانجليز حصل فى عهد الانجليز الكتير من الاحداث المهينه زى حادثة دنشواى المشهوره واللى انعدم فيها فلاحين ده غير الحكم على فلاح بالاشغال الشاقه لمدد مختلفه بجلد كل واحد فيهم خمسين جلده وغير كده من الاحداث اللى اتعود أى محتل انه يعملها بالمصريين ولازم نعرف ان بريطانيا كانت استلفت من مصر فى الفتره الاخرانيه من الاستعمار مايعادل مليار دولار فى الوقت اللى احنا فيه ومرجعتش لمصر أى حاجه من الفلوس دى لغاية دلوقتى القوميـه المصـريه بعد كل اللى مرت بيه مصر كل فترات الاحتلال والغزو والنهب اللى فاتت واللى أضعفت كتير فى الروح والهويه المصريه العبقريه ظهر تيار وطنى جديد بيهتم بيسعى لاحياء ورجوع القومية والهوية المصريه الخالصه البعيده عن التلوث بقوميات دخيله على الشعب المصرى وماتعبرش عن حضارته اللى حكمت العالم ايام زمان وبترتكز افكار التيار ده على قاعدة ان مصر هى مهد الحضارت اصلها وعلشان كده لازم تعود مصر لدورها الريادى العظيم والحاكم للعالم كله زى ما كان زمان بان مصر تبقى هى القوه العالميه الحديثه وده بالاعتماد على اللى بتتمتع بيه مصر من تراث حضارى عظيم نو العالم كله من زمان ولحد دلوقتى بكم العلوم والنظام اللى كان بيتمتع بيه المصريين واللى كان المحتل كل همه تدمير الثقافه دى واحلالها بأفكاره الجاهليه علشان يقدر يسيطر على مصر وخيرها وشعبها اتبلورت فكرة القوميه المصريه وابتدت فى الظهور فى القرن التسعتاشر الميلادى مع بداية ظهور علم المصريات واهتمام العالم الاوروبى بالحضاره المصريه الفرعونيه لدرجه الهوس بيها وبألغازها محاولة كشف أسرارها أهم اللى بينادو بالقومية المصرية من أهم اللى بينادو برجوع القوميه المصريه احمد لطفى السيد بيومى قنديل سلامة موسى طه حسين سامى حرك هشام حتاته الدكتور عبدالحليم نور الدين زاهى حواس طه حسين كان بيقول بخصوص اهتمامه برجوع القومية المصريه الاصيله فى سنة فى مجلة كوكب الشرق الكلام ده ان الحضاره المصريه والفرعونيه متأصله فى نفوس المصريين وستبقى كذلكلكن لازم تبقى وتقوى والمصرى فرعونى قبل ما يكون عربيا ولا يطلب من مصر أن تتخلى عن فرعونيتها الا هايكون معنا ذلك اهدمى يا مصر ابا الهول والأهرامات وأنسى نفسك وأتبعينا لا تطلبوا من مصر اكثر مما تستطيع أن تعطي مصر لن تتدخل وحدة عربية سواء كانت فى القاهرة او دمشق او بغداد مصادر تصنيف مصر